Spionajul militar ucrainean susține că Rusia nu a obținut efectul scontat de la congresul deputaților din Transnistria: Separatiștii au cerut ajutor și de la Moscova, și de la UE
Serviciul de Informații Militare al Ministerului Apărării al Ucrainei (DIU) a comentat așa-zisul congres din 28 februarie al parlamentarilor de toate nivelurile din Transnistria, afirmând că rezultatul nu a fost pe potriva așteptărilor Kremlinului, transmite Ukrainska Pravda, citată de Rador Radio România.
Andrii Iusov, reprezentant al DIU, a declarat că știrile despre presupusele intenții ale parlamentarilor din Transnistria de a cere integrarea regiunii în teritoriul Rusiei nu s-au confirmat. Informația inițială fusese transmisă de un opozant al regimului pro-rus de la Tiraspol.
"Ținând cont de situația din TMR (nerecunoscuta Republica Moldoveană Transnistreană), nu s-a întâmplat nimic. Rusia nu a obținut rezultatul dorit. În această situație, acțiunile lor deopotrivă politice și de spionaj au eșuat."
Iusov a mai observat că "congresul deputaților" din Transnistria nu a apelat doar la Rusia, ci și la instituții UE, un "fapt grăitor" în sine.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank